armvectores/hy_wikipedia_2023 huggingface dataset:
Հաբիբա Մեսիկա

Հաբիբա Մեսիկա (ծննդյան անունը Մարգերիտ Մսիկա, հայտնի է նաև որպես Habiba Msika, Messika, حبيبة مسيكة, 1903, Թունիս - փետրվարի 21, 1930(1930-02-21), Թունիս), թունիսցի երգչուհի, պարուհի, դերասանուհի։
Երգչուհի Լեյլա Սֆեզի զարմուհին։
Արագորեն ճանաչման է հասել Հաբիբա («սիրելի») կեղծանունով։ Լինելով խարիզմատիկ երգչուհի և սիրելի դերասանուհի, ընդունվել է  բնիկ թունիսյան բնակչության կողմից։ Սելմա Բեքարի «Կրակե պար» ֆիլմը պատմում է Հաբիբա Մեսիկայի գործունեության մասին։


== Կենսագրություն ==
Մարգերիտ Մեսիկան ծնվել է Թունիսի հրեական թաղամասում, աղքատ ընտանիքում։ Նրա ծնողները՝ Դաիդան և Մեյհանը, մետաղալարերի առևտրով են զբաղվել։ Մեսիկան կարդալ և գրել սովորել է իսրայելական դպրոցում, որտեղ յոթ տարի սովորելուց հետո մորաքրոջ օգնությամբ ուսանել է երգի դասեր, երաժշտության տեսություն և դասական արաբերեն հայտնի կոմպոզիտոր Խեմայիս Թարնանեի և եգիպտական տենոր Հասան Բանանի մոտ։

Ամուսնացել է իր զարմիկ Վիկտոր Չեթբունի հետ, բայց նրանց միությունը կարճ է տևել։
Մեսիկայի առաջին ելույթը տեղի է ունեցել Լա Մարսայի պալատում, որտեղ հանդիպել է իր Պիգմալիոնին և սիրուն։


== Գործունեություն ==
1920 թվականից Մեսիկայի կարիերան վերելք է ապրել, նա դարձել է սեքսի խորհրդանիշ և նախաձեռնել է «գիշերվա զինվորներ» երևույթը, մականուն իր հիմնականում երիտասարդ երկրպագուների համար։ Այդ ժամանակահատվածում նա իր սիրելիի հետ մեկնել է Փարիզ, որտեղ նրա միջոցով հանդիպել է Պաբլո Պիկասոյին և Կոկո Շանելին։ 1925 թվականի մարտին Բեն Կալմա թատրոնում խաղացել է Ռոմեո և Ջուլիետ։
1930 թվականի փետրվարի 20-ի առավոտյան նրա նախկին սիրեկան Էլիյահու Միմունին ներխուժել է Թունիսի Ալֆրեդ Դուրան-Կլեյ փողոցում գտնվող Մեսիկայի բնակարան և հարձակվել նրա վրա։ Խոր այրվածքներից Մեսիկան մահացավ հաջորդ օրը։ Նա թաղված է Թունիսի Բորգել գերեզմանոցում։


== Խաղացանկ ==


== Ծանոթագրություններ ==


== Արտաքին հղումներ ==
10 taboo Arabic songs: Habiba Msika


== Աղբյուրներ ==
Jeanne Faivre d'Arcier (1998), Belfond, ed։ (ֆրանսերեն), Habiba Messika: la brûlure du péché, Paris 
Ahmed Hamrouni (2007), L'Univers du livre, ed։ (ֆրանսերեն), Habiba Msika: artiste accomplie, Tunis
Սվեն Բենդեր

Սվեն Բենդեր (գերմ.՝ Sven Bender, ապրիլի 27, 1989(1989-04-27), Ռոզենհայմ, Վերին Բավարիա, Բավարիա, Գերմանիայի Ֆեդերատիվ Հանրապետություն), գերմանացի ֆուտբոլիստ, կիսապաշտպան, Դորտմունդի Բորուսիայի և Գերմանիայի ֆուտբոլի ազգային հավաքականի անդամ։ 2014 թ.-ի հուլիսի 7-ի դրությամբ տրանսֆերայի արժեքը 18.000.000€ է։


== Կարիերա ==

Սվենը ծնվել է բավարական Ռոզենհեյմում։ Իր երկվորյակ եղբոր՝ Լարս Բենդերի հետ սկսեց զբաղվել ֆուտբոլում՝ «Բրաննենբուրգ» ակումբում։ 2003 թ.-ին տաղանդավոր տղաներին նկատեցին «Մյունխենում»։ 2006 թ.-ին Բենդերը մյուխենցիների երկրորդ կազմում էր, բայց շուտով առաջին կազմի հետ պայմանագիր կնքեց։ Երկվորյակները իրենց շատ լավ էին դրսևորում մյունխենյան ակումբի կազմում։ «Մյունխեն 1860-ի» կազմում Սվենը անցկացրեց 65 հանդիպում և իր հաշվին գրանցեց 1 գնդակ։


== Ընտանիք ==
Սվենը ունի երկվորյակ երբայր՝ Լարս Բենդերը, ով նույնպես պրոֆեսիոնալ ֆուտբոլիստ է և հանդես է գալիս Բայեր 04-ի կազմում։


== Ձեռքբերումները ==
Ակումբային
 «Բորուսիա Դորտմունդ» 

Գերմանիայի չեմպիոն (2)։ 2011, 2012
Գերմանիայի գավաթի մրցանակակիր (1)։ 2012
Գերմանիայի սուպերգավաթի մրցանակակիր (2)։ 2013, 2014
Ընդհանուր՝ 5 մրցանակ


=== Համազգային ===
 «Գերմանիայի հավաքական»

2008 թ.-ի Պատանեկան Եվրոպայի առաջնության չեմպիոն


== Արտաքին հղումներ ==
Բենդերը transfermarkt-ում
Բենդերը soccerbase.com-ում
Բենդերը WhoScored.com կայքում
Բենդերը Բայեր Լևերկուզենի պաշտոնական կայքում
Բենդերը ՈՒԵՖԱ-ի պաշտոնական կայքում
Բենդերը ՖԻՖԱ-ի պաշտոնական կայքում Archived 2019-04-08 at the Wayback Machine.
Կլապա

Կլապա, երաժշտության ավանդական ա կապելլա երգեցողության ձև Խորվաթիայի Դալմաթիա պատմական շրջանում։ «Կլապա» բառը թարգմանվում է որպես «մի խումբ ընկերներ», արմատները գալիս են ափամերձ եկեղեցական երգեցողությունից։ Երաժշտության հիմնական տարրերն են ներդաշնակությունն ու մեղեդայնությունը, ռիթմը հազվադեպ է շատ կարևոր լինում։ 2012 թվականին կլապան ընդգրկվել է ՅՈՒՆԵՍԿՕ-ի ոչ նյութական մշակութային ժառանգության ցանկում։


== Նկարագրություն ==

Կլապա խումբը բաղկացած է առաջին և երկրորդ տենորներից, բարիտոնից և բասից։ Բոլոր ձայները հնարավոր է կրկնապատկել, բացի առաջին տենորից։ Այն սովորաբար կազմված է մինչև մեկ տասնյակ տղամարդ երգիչներից։ Վերջին ժամանակներում իգական վոկալ խմբերը բավական տարածվել են, սակայն ընդհանուր առմամբ արական և իգական խմբերը չեն խառնվում։
Թեև կլապան ա կապելլա երաժշտություն է, երբեմն հնարավոր է ավելացնել կիթառ, մանդոլին։ Կլապան կարող է ուղեկցվել սինթեզատորի ստեղնաշարի հետ՝ նմանվելով հարվածային գործիքների։


== 21-րդ դար ==
Կլապայի ավանդույթը դեռևս արդի է. նոր երգեր են ստեղծվում, կազմակերպվում են փառատոներ։ Օմիշում կազմակերպված Festival dalmatinskih klapa Omiš-ը ամենահայտնի փառատոնն է և ունի կլապա երաժշտության ավանդույթներ։ Ամենահայտնի հաջողված խմբերից է Klapa Šufit-ը, որը 2006-2008 թվականներին հաղթել է փառատոնում։ Դալմաթիայի շատ երիտասարդներ կարևորում են կլապան և երգում են այն պարբերաբար։ Երեկոյան ժամերին փողոցներում կարելի է լսել սիրողական կլապա՝ գինու և ուտելիքի շուրջ։
2013 թվականին Խորվաթիան Եվրատեսիլ 2013 երգի մրցույթում ներկայացրել է կլապա խումբ՝ Կլապա ս Մորաը, որը հանդես է եկել Mižerja երգով։ Կլապա ս Մորան 6 կատարողներից կազմված «կլապա համույթ» է։


== Տես նաև ==
Ա կապելլա
Կլապա ս Մորա


== Ծանոթագրություններ ==
Ֆարդելլա

Ֆարդելլա  (իտալերեն՝ Fardella), կոմունա Իտալիայում, Բազիլիկատա մարզում՝ Պոտենցա գավառում։
Բնակչությունը կազմում է 765 մարդ, բնակչության խտությունը կազմում է 28 մարդ/կմ²։ Զբաղեցնում է 27 կմ² տարածք։ Փոստային ինդեքսն է՝ 85030։ Հեռախոսային կոդը՝ 0973։


== Ծանոթագրություններ ==
Էշենլոե

Էշենլոե  (գերմ.՝ Eschenlohe), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 1545 մարդ (ըստ 2010 թվականի դեկտեմբերի 31-ի)։ Տարածքը կազմում է 55,05 կմ²։ Պաշտոնական կոդ՝ 09 1 80 114։


== Ծանոթագրություններ ==


== Արտաքին հղումներ ==
Պաշտոնական կայք
105 (թիվ)

105 (հարյուր հինգ), բնական թիվ, որը գտնվում է 104-ի և 106-ի մեջտեղում։

Տարվա 105-րդ օրը ապրիլի 15-ն է (նահանջ տարիներին՝ ապրիլի 14-ը)


== Մաթեմատիկայում ==
14-րդ եռանկյունաչափական թիվը։
Առաջին երեք կենտ պարզ թվերի արտադրյալն է (3 × 5 × 7)։


== Գիտության մեջ ==
Դուբնիումի ատոմային համարը։
(105) Արտեմիս փոքր մոլորակը։
105P/Սինգեր Բրյուստեր երկնաքարը։
M 105 գալակտիկան Առյուծի համաստեղությունում։


== Այլ ոլորտներում ==
105 թ., մ.թ.ա. 105 թ.
ASCII-ում «i» տառի կոդը


== Տես նաև ==
Պուժի

Պուժի (ֆր.՝ Pougy), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 274 մարդ, բնակչության խտությունը` 30.58 մարդ/կմ²։ Բնակավայրը զբաղեցնում է 8.96 կմ² տարածք։


== Աշխարհագրություն ==
Գտնվում է Փարիզ քաղաքից 155 կմ արևելք, Շալոն ան Շամպայն քաղաքից` 60 կմ հարավ, Տրուա քաղաքից` 27 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 165 աշխատունակ (15-64 տարեկան)  բնակիչ, որոնցից ակտիվ էին 123-ը, իսկ ոչ ակտիվները` 42։ Ակտիվության ցուցանիշը կազմում է 74,5 %։ 123 աշխատունակ մարդկանցից աշխատել է 112 անձ (60 տղամարդ և 52 կին)։ Գործազուրկ են եղել 11 անձ (7 տղամարդ և 4 կին)։ 42 անաշխատունակներից 10-ը եղել են աշակերտներ կամ ուսանողներ, 19-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գրունկովսկի գյուղական խորհուրդ (ախտիրսկի շրջան)

Գրունկովսկի գյուղական խորհուրդ  (ուկրաիներեն՝ Грунська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Գրունկովսկի գյուղական խորհրդում բնակվում էր 2396 մարդ։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Սուրբծննդյան պսակ

Սուրբծննդյան պսակ Սուրբծննդյան տոներին նախորդող օրերի տիպիկ զարդարանք տներում՝ եղևնու ճյուղերից, չորս մոմերով, պսակաձև, ամրացվում է ուղղահայաց կամ դրվում է սեղանի վրա։ Հարության չորս շաբաթներից առաջինի ժամանակ վառվում է առաջին մոմը, հաջորդ շաբաթ՝ երկրորդը և այլն։
Սուրբծննդյան պսակը սուրբծննդյան ավանդույթների մեջ ներառնվել է համբուրգյյան լյութերական աստվածաբան Յոհան Հինրիխ Վիխերնի միջոցով, ով դաստիարակության էր վերցրել աղքատ ընտանիքների մի քանի երեխաների։ Երեխաները տոնին նախորդող օրերին մշտապես հարցնում էին դաստիարակին, թե երբ կսկսվի Սուրբ Ծնունդը։ Որպեսզի երեխաները կարողանային հաշվել օրերը մինչ Սուրբ Ծնունդ, 1839 թվականին Վիխերնը հին փայտյա անիվից պսակ պատրաստեց, որը զարդարեց քսանչորս կարմիր և չորս մեծ սպիտակ մոմերով։ Ամեն առավոտ այդ պսակի վրա վառվում էր մեկ փոքրիկ մոմ, որին կիրակի օրերին ավելանում էր մեծ մոմը։
Սուրբծննդյան պսակի խորհրդին վերագրվում է մի քանի նշանակություններ։ Ի սկզբանե պսակի վրա լույսի ավելացումը խորհրդանշում էր Քրիստոսի հարության աճող սպասմները, «աշխարհին` լույս»։ Սրան գումարվում են լրացուցիչ նշանակություններ՝ պսակի կլոր տեսքի, կանաչ եղևնու, մոմերի գույնի, դեկորատիվ ժապավենների հետ կապված։
Չորս մոմերով սուրբծննդյան պսակը ասոցացվում է երկրագնդի և աշխարհի չորս կողմերի հետ։ Շրջանը խորհրդանշում է կյանքի հարատևությունը, որը պարգևում է Հարությունը, կանաչը՝ կյանքի գույնը, իսկ մոմերը՝ լույսը, որը լուսավորում է աշխարհը Սուրբ Ծննդյան տոնին։
Կաթոլիկների սուրբծննդյան պսակ ը հաճախ զարդարվում է երեք մանուշակագույն և մեկ վարդագույն մոմերով՝ զուգակցված լիթուրգիական ծաղիկներով։ Վարդագույն մոմը վառում են հարության երրորդ շաբաթում, որը անվանվում է Gaudete (Ուախ եղեք)։


== Ծանոթագրություններ ==


== Արտաքին հղումներ ==
Как сделать рождественский венок своими руками
Սադովսկի (Զիմովնիկի շրջան)

Սադովսկի (ռուս.՝ Садовский), գյուղակ (խուտոր) Ռուսաստանի Դաշնության Ռոստովի մարզի Զիմովնիկի շրջանում։ Մտնում է Կուտեյնիկովսկի գյուղական համայնքի կազմի մեջ։
(3365) Ռեկոն

(3365) Ռեկոն (անգլ.՝ Recogne), աստերոիդ աստերոիդների հիմնական գոտում։ Հայտնաբերվել է 1985 թվականի փետրվարի 13-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,711323 ա. մ., առավելագույնը մոտենում է 2,2333 ա. մ. հեռավորության վրա և հեռանում 3,1893 ա. մ.։ Արեգակի շուրջ մեկ ամբողջական պտույտ է կատարում 1630,69 երկրային օրվա ընթացքում, իր ուղեծրով շարժվելով միջինում 0,220766 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3365) Ռեկոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ադենոմիոմատոզ

Կաղապար:Տեղեկաքարտ հիվանդության հիվանդագին վիճակներ
Ադենոմիոմատոզ   բարորակ գոյացություն է,  բնորոշ է լեղապարկի պատի հիպերպլաստիկ փոփոխություններ, որի   էթիոլոգիան հայտնի չէ։ Ադենոմիոմատոզը բնութագրվում է  լորձաթաղանթի աճով,  մկանային պատի հաստացմամբ և  ներպատային դիվերտիկուլի  կամ սինուսի  ձևավորմամբ, որն  անվանում են Ռոկիտանսկի - Աշոֆի սինուս։


== Ախտաֆիզիոլոգիա ==


=== Ռոկիտանսկի - Աշոֆի սինուս ===
Ռոկիտանսկի - Աշոֆի սինուսները պսևդոդիվերտիկուլներ են կամ լեղապարկի պատից առաջացած գրպանիկներ։  Նրանք կարող են լինել միկրոսկոպիկ կամ մակրոսկոպիկ չափերի։   Ըստ հիստոլոգիայի   դրանք լեղապարկի լորձաթաղանթի  արտափքումներն են դեպի մկանային շերտ։
Ռոկիտանսկի - Աշոֆի սինուսները պաթոլոգիա չեն համարվում, բայց կարող են ասոցացված լինել խոլեցիտիտի հետ։
Նրանք ձևավորվում են    պատի վրա ճնշման մեծացման  և լեղապարկի պատի  կրկնակի վնասման հետևանքով։


=== Ուղեկցող հիվանդություններ ===
Սև պիգմենտային քարերը կարող են ձևավորել  լեղապարկի Ռոկիտանսկի - Աշոֆի սինուսները  40-50 տարեկան հասակում,  բնորոշ ռիսկի գործոնների բացակայության  դեպքում։ Հետևաբար նրանք ասոցացված են լեղաքարային հիվանդության (խոլելիթիազ) հետ։ Լեղապարկի քաղցկեղը որոշ դեպքերում նույնպես  ծագում է Ռոկիտանսկի - Աշոֆի սինուսներից։


== Ախտորոշում ==
Որովայնի ուլտրաձայնային հետազոտությամբ Ռոկիտանսկի - Աշոֆի սինուսները երևում են որպես  բարձր էխոգենությամբ հանգույցներ ՝ մանր խոլեստերոլային կալցիֆիկատների առկայությամբ : ՄՌՏ-ն նույնպես կարևոր դեր է խաղում Ռոկիտանսկի - Աշոֆի սինուսների ախտորոշման հարցում ։


== Հեղինակներ ==
Ռոկիտանսկի - Աշոֆի սինուսները անվանվել են Կառլ Ֆրեիհեր Վոն Ռոկիտանսկիի  (1804–1878), ախտաբան Վիեննայում, Ավստրիա  և Լյուդվիգ Աշոֆիի պատվին (1866–1942) ախտաբան Բոննում, Գերմանիա  :


== Ծանոթագրություններ ==
Իսանբաևո (գյուղ, Յանաուլսկի շրջան)

Անվան այլ կիրառումների համար տե՛ս՝ ԻսանբաևոԻսանբաևո (ռուս.՝ Исанбаево, բաշկիրերեն՝ Иҫәнбай), գյուղ Ռուսաստանի, Բաշկորտոստան հանրապետության Յանաուլսկի շրջանի կազմում։
Բնակչությունը 2009 թվականին գրանցված տվյալներով կազմում էր 158 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալեքսանդրիա (գյուղ, Կամեն-Կաշիրսկիի շրջան)

Անվան այլ կիրառումների համար տե՛ս՝ Ալեքսանդրիա (այլ կիրառումներ)Ալեքսանդրիա (ուկրաիներեն՝ Олександрія), գյուղ Ուկրաինայի Վոլինի մարզի Կամեն-Կաշիրսկիի շրջանում։
2001 թվականի տվյալներով Ալեքսանդրիա գյուղում բնակվում էր 191 մարդ։ Բնակավայրը զբաղեցնում է 1695 կմ² տարածք։ Բնակչության խտությունը կազմում էր 112,68 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռժավեց (գյուղ, Խարկովի շրջան)

Ռժավեց (ուկրաիներեն՝ Ржавець), գյուղ Ուկրաինայի Խարկովի մարզի Խարկովի շրջանում։ Հիմնադրվել է 1825 թվականին։
2001 թվականի տվյալներով Ռժավեց գյուղում բնակվում էր 359 մարդ։ Բնակավայրը զբաղեցնում է 0,67 կմ² տարածք։ Բնակչության խտությունը կազմում էր 535,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մաքսիմ Պալիենկո

Մաքսիմ Վլադիմիրովիչ Պալիենկո (ռուս.՝ Максим Владимирович Палиенко, հոկտեմբերի 18, 1994(1994-10-18), Տոլյատի, Սամարայի մարզ, Ռուսաստան), ռուս ֆուտբոլիստ, «Նիժնի Նովգորոդ» ակումբի կիսապաշտպան։


== Կենսագրություն ==
Տոլյատիի «Լադայի» սան է։ 2011 թվականից խաղացել է «Կռիլյա Սովետով» ակումբի երկրորդ կազմում, երկրորդ կազմերի մրցաշարում անցկացրել է 60 խաղ։ 2013 թվականի հուլիսի 22-ին կատարել է իր նորամուտը Ռուսաստանի Պրեմիեր լիգայում՝ «ԲԿՄԱ»-ի դեմ արտագնա խաղի 71-րդ րոպեին փոխարինելով Իլյա Մաքսիմովին։ 2015 թվականի ամռանը «Կռիլյա Սովետով» ակումբը չի երկարաձգել խաղացողի հետ կնքված պայմանագրի ժամկետը, և Պալիենկոն տեղափոխվել է «Զենիթ»՝ ՖԱԼ-ում «Զենիթ 2»-ում հանդես գալու հնարավորությամբ։ «Զենիթի» կազմում նորամուտը կատարել է 2016 թվականի մայիսի 11-ին՝ փոխարինման է դուրս եկել 28-րդ տուրի՝ «Մորդովիա» ակումբի դեմ արտագնա խաղի (3:0) 81-րդ րոպեին։
2016 թվականի հուլիսի 21-ին երկամյա պայմանագիր է կնքել ՖԱԼ-ի «Տոսնո» ակումբի հետ։ Ակումբի հետ միասին 2016/17 մրցաշրջանում վաստակել է Պրեմիեր լիգայում հանդես գալու իրավունք։ 2017/2018 մրցաշրջանում «Տոսնո» ակումբի կազմում դարձել է Ռուսաստանի գավաթի դափնեկիր։ Մրցաշրջանի ավարտին ակումբը կազմալուծվել է, Պալիենկոն պայմանագիր է կնքել «Նիժնի Նովգորոդ» ակումբի հետ, որը հանդես էր գալիս ՖԱԼ-ում։ Ամբողջ մրցաշրջանի ընթացքում անցկացրել է 34 խաղ և աչքի է ընկել 9 անգամ, դարձել է 2018/19 մրցաշրջանի ակումբի լավագույն ռմբարկու։
2016 թվականի հոկտեմբերի 11-ին կատարել է նորամուտը Ռուսաստանի երիտասարդական հավաքականում՝ Ֆինլանդիայի հավաքականի դեմ խաղի 3-րդ րոպեին գրավելով հակառակորդի դարպասը 2017 թվականի Եվրոպայի առաջնության որակավորման խաղում։ Այդ խաղն այդպես էլ մնացել է միակը Պալիենկոյի համար Ռուսաստանի երիտասարդական հավաքականի կազմում։


== Ակումբային վիճակագրություն ==
2019 թվականի հուլիսի 28-ի դրությամբ


== Ծանոթագրություններ ==


== Արտաքին հղումներ ==
Ֆուտբոլիստի էջը Սամարայի «Կռիլյա Սովետով» ակումբի պաշտոնական կայքում
Շոդրե

Շոդրե (ֆր.՝ Chaudrey), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 153 մարդ, բնակչության խտությունը` 11.18 մարդ/կմ²։ Բնակավայրը զբաղեցնում է 13.68 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ արևելք, Շալոն ան Շամպայն քաղաքից` 55 կմ հարավ, Տրուա քաղաքից` 28 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 95 աշխատունակ (15-64 տարեկան) բնակիչ, որոնցից ակտիվ էին 73-ը, իսկ ոչ ակտիվները` 22։ Ակտիվության ցուցանիշը կազմում է 76,8 %։ 73 աշխատունակ մարդկանցից աշխատել է 65 անձ (35 տղամարդ և 30 կին)։ Գործազուրկ են եղել 8 անձ (3 տղամարդ և 5 կին)։ 22 անաշխատունակներից 6-ը եղել են աշակերտներ կամ ուսանողներ, 8-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զորկինո (գյուղ, Նիժնեգորսկի շրջան)

Անվան այլ կիրառումների համար տե՛ս՝ Զորկինո (այլ կիրառումներ)Զորկինո (ուկրաիներեն՝ Зоркіне, Ղրիմի թաթարերեն՝ Dulat), գյուղ Ուկրաինայի Ղրիմի Ինքնավար Հանրապետության Նիժնեգորսկի շրջանում։ Բնակավայրը նախկինում նաև անվանվել է Դուլատ։
2001 թվականի տվյալներով Զորկինո գյուղում բնակվում էր 1 478 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (7301-7400)

Աստերոիդների ցանկ (7201-7300)  • Աստերոիդների ցանկ  • Աստերոիդների ցանկ (7401-7500)
 Աստերոիդների ցանկ (7201-7300)  • Աստերոիդների ցանկ  • Աստերոիդների ցանկ (7401-7500)


== Աղբյուր ==
«Discovery Circumstances: Numbered Minor Planets (5001)-(10000)»։ www.minorplanetcenter.net
Աստերոիդների ցանկ (198501-198600)

Աստերոիդների ցանկ (198401-198500)  • Աստերոիդների ցանկ  • Աստերոիդների ցանկ (198601-198700)
 Աստերոիդների ցանկ (198401-198500)  • Աստերոիդների ցանկ  • Աստերոիդների ցանկ (198601-198700)
Կադիրշա

Կադիրշա (ռուս.՝ Кадырша, բաշկիրերեն՝ Ҡаҙырша), գյուղ Ռուսաստանի, Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 117 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վինչենցո Դամինի

Վինչենցո Դամինի (անգլ.՝ Vincenzo Damini, 17-րդ դար, Վենետիկ, Վենետիկի հանրապետություն - 1749, Լ'Աքվիլա, Իտալիա), իտալացի նկարիչ, Ջովաննի Անտոնիո Պելլեգրինիի աշակերտը։ Որոշ ժամանակ ապրել է Անգլիայում։


== Կյանք ==
Դամինին ծնվել է Վենետիկում, մոտավորապես` 17-րդ դարի վերջին։ Եղել է Ջովաննի Անտոնիո Պելլեգրինիի աշակերտը, որին նա ուղեկցել է Անգլիայում, մոտավորապես 1720 թվականին։ Շատ հայտնի է նրա` լոնդոնյան տեսարանների նկարիչ Ջոն Դևոտոյի մեցցո-տինտո դիմանկարը։ Լինքոլն տաճարի հյուսիսային տրանսպերտի վրա նա նկարել է չորս քահանաների որմնանկարը` Գոթական հովանոցի ներքո` փոխարինելով նույն պատկերի հին տարբերակը. այս աշխատանքը կատարելիս նրան օգնել է Ջիլս Հուսսեյը։ Նույն տաճարում նա նկարել է նաև որմնանկարներ Սանկտ Պետերբուրգի տաճարի նմանությամբ։ 1930-ական թվականներին տաճարն ավերվել է, բայց Դամինյի յուղանկարները փրկվել են։    
Լոնդոնի Հենրիետտա փողոցի` Ջեյմս Ջիբսի կողից նախագծված մի տան սվաղված առաստաղին արված հինգ դեկորատիվ նկարները վերագրվում են Դամինիին։ Ամբողջ սենյակը, որը թվագրվում է 1727-32 թվականներին, պահպանվել է Վիկտորիայի և Ալբերտի թանգարանում։
Նա Իտալիա է վերադարձել 1730 թվականին, Ջիլս Հուսսեյի ուղեկցությամբ, ում, ըստ Էդվարդ Էդվարդսի նա թողել է Բոլոնիայում` հեռանալով նրա ունեցվածքով։ 1737 թվականից նա Լ'Աքվիլայում, Աբրուզոյում էր, որտեղ այդ տարի պատկերազարդել է Սան Ջուլիանոյի վանքի եկեղեցու խորանը։ Նրա աշխատանքներից երեքը պահվում են Աբրուզոյի ազգային թանգարանում։ 
Նա մահացել է Լ'Աքվիլայում, մոտավորապես 1749 թվականին։ 


== Ծանոթագրություններ ==
Հերոս քաղաք

Հերոս քաղաք (ռուս.՝ город-герой, ուկրաիներեն՝ місто-герой, բելառուս․՝ горад-герой), պատվավոր կոչում, որին արժանացել են 1941-1945 թվականների «Հայրենական Մեծ պատերազմի» ժամանակ իրենց հերոսական դիմադրությամբ հռչակված նախկին ԽՍՀՄ քաղաքներ Մոսկվան, Լենինգրադը, Կիևը, Օդեսան, Սևաստոպոլը, Վոլգոգրադը, Մինսկը, Կերչը, Նովոռոսիյսկը, Տուլան։ Մոսկվայի պաշտպանությունը տևել է 1941 թվականի սեպտեմբերի 30-ից դեկտեմբեր 5-ը, Լենինգրադինը՝ 1941 թվականի հուլիսի 10-ից 1944 թվականի հունվարի 14-ը, Կիևինը՝ 1941 թվականի հուլիսի 10-ից սեպտեմբերի 19-ը, Օդեսայինը՝ 1941 թվականի օգոստոսի 10-ից հոկտեմբեր 16-ը, Աևաստոպոլինը՝ 1941 թվականի հոկտեմբերի 30-ից 1942 թվականի հուլիսի 4-ը, Ստալինգրադինը (այժմ՝ Վոլգոգրադ)՝ 1942 թվականի հուլիսի 17-ից նոյեմբերի 18-ը, Նովոռոսիյսկինը՝ 1942 թվականի օգոստոսի 19-ից սեպտեմբեր 26-ը, Տուլայինը՝ 1941 թվականի հոկտեմբեր 24-ից դեկտեմբեր 5-ը։
Ի նշանավորումն զորքերի սխրանքի և այդ քաղաքների բնակչության մասսայական հերոսության՝ ԽՍՀՄ Գերագույն խորհրդի նախագահության հրամանագրով 1942 թվականի դեկտեմբեր 22-ին հաստատվեցին «Լենինգրադի պաշտպանության համար», «Օդեսայի պաշտպանության համար», «Սևաստոպոլի պաշտպանության համար», «Ստալինգրադի պաշտպանության համար», 1944 թվականի մայիսի 1-ին՝ «Մոսկվայի պաշտպանության համար», 1961 թվականի հունիսի 21-ին՝ «Կիևի պաշտպանության համար» մեդալներ, որոնցով պարգևատրվեցին պաշտպանության բոլոր մասնակիցները, իսկ ԽՍՀՄ Գերագույն խորհրդի նախագահության 1965 թվականի մայիսի 8-ի հրամանագրով քաղաքներին շնորհվեց հերոս քաղաք պատվավոր կոչումը։ Հերոս քաղաքում կանգնեցվում էր կոթող՝ Լենինի շքանշանի, «Ոսկե աստղ» մեդալի և ԽՍՀՄ Գերագույն խորհրդի նախագահության հրամանագրի տեքստի պատկերմամբ։
Մոնտալտո դելե Մարկե

Մոնտալտո դելե Մարկե (իտալերեն՝ Montalto delle Marche), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 2313 մարդ (2008), բնակչության խտությունը՝ 67 մարդ/կմ²։ Տարածքը կազմում է 34 կմ²։ Փոստային ինդեքս՝ 63034։ Հեռախոսային կոդ՝ 0736։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0736 828015


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լարիսա Կոստա

Լարիսա Կոստա Սիլվա դի Օլիվեյրա (պորտուգալերեն՝ Larissa Costa Silva de Oliveira, մարտի 9, 1984(1984-03-09), Նատալ (Ռիու Գրանդի դու Նորտի), Բրազիլիա) , բրազիլացի գեղեցկության թագուհի, որը Միսս Բրազիլիա է հռչակվել 2009 թվականին։ Նա Բրազիլիան ներկայացրել է «Միսս տիեզերք - 2009» գեղեցկության մրցույթում։


== Կենսագրություն ==
Ծնվել է Բրազիլիայի Ռիու Գրանդի դու Նորտի նահանգի Նատալ քաղաքում։ Կրթությամբ ու հիմնական մասնագիտությամբ մանկավարժ է և աշխատում է հայրենի քաղաքի կրթության վարչությունում։
Լարիսան Ռիու Գրանդի դու Նորտի նահանգի գեղեցկության թագուհու տիտղոսը նվաճել է 2009 թվականին՝ ներկայացնելով Սան Գոնսալու դու Ամարանտի քաղաքը։ Այդ նույն տարում հռչակվել է Միսս Բրազիլիա՝ դառնալով Ռիու Գրանդի դու Նորտի նահանգի առաջին ներկայացուցիչը, ով նման հաջողության է հասել քսան տարի ձգված ընդմիջումից հետո։
Նա ներկայացրել է Բրազիլիան Բահամների մայրաքաղաք Նասաուում անցկացված «Միսս տիեզերք - 2009» մրցույթում, բայց մեծ հաջողություն չի գրանցել։


== Ծանոթագրություններ ==
Սուրբ Ստեփանոս եկեղեցի (Ներքին Ագուլիս)

Սուրբ Ստեփանոս կամ Սուրբ Երրորդություն եկեղեցի, հայկական ավերված եկեղեցի, որը գտնվում էր Ադրբեջանի կազմում գտնվող Նախիջևանի Ինքնավար Հանրապետության Ներքին Ագուլիս գյուղի (Օրդուբադի շրջան) հյուսիսարևմտյան մասում, Սուրբ Նշան եկեղեցու հարևանությամբ։ Եկեղեցին դեռևս կանգուն էր 1980-ականներին և հիմնահատակ ավիրվել է մինչև 2000 թվականը։


== Պատմություն ==
Ըստ եկեղեցում հայտնաբերված հայերեն արձանագրությունների՝ այն կառուցվել է 12-13-րդ դարում, վերանորոգվել է 17-րդ և 19-րդ դարերում։


== Ճարտարապետական բնութագրեր ==
Եկեղեցին գմբեթավոր բազիլիկ էր. հարթ տանիքի վրա դրված էր ութակողմ թմբուկով գմբեթը։ Հատակագիծը ներառում էր արտաքինից հնգակողմ աբսիդ, իսկ գավիթը արևմտյան մասում էր։ Ներքին պատերին կային հայերեն արձանագրություններ և որմնանկարների բեկորներ։


== Ոչնչացում ==
Սուրբ Ստեփանոս եկեղեցին դեռևս կանգուն հուշարձան էր ուշ խորհրդային շրջանում (1980-ական թվականներ)։ Եկեղեցին հարակից Սուրբ Նշան եկեղեցու հետ միասին հիմնահատակ ավիրվել է մինչև 2000 թվականի փետրվարն ընկած ժամանակահատվածը։ Այդ մասին փաստում է Caucasus Heritage Watch-ի հետաքննությունը։


== Տես նաև ==
Սուրբ Նշան եկեղեցի (Ներքին Ագուլիս)


== Ծանոթագրություններ ==
Սերգեյ Ամիյան

Սերգեյ Բորիսի Ամիյան (6 դեկտեմբերի, 1961, Ստեփանակերտ - 29 մարտի, 1992, Ղայբալիշեն), հայ ազատամարտիկ, Արցախյան ազատամարտի մասնակից։


== Կենսագրություն ==
Սերգեյ Ամիյանը ծնվել է 1961 թ. դեկտեմբերի 6-ին Ստեփանակերտ քաղաքում։ Ավարտել է թիվ 2 միջնակարգ դպրոցը։ Ծառայել է Խորհրդային բանակում։ Զորացրվելուց հետո աշխատանքի է անցել հացի գործարանում։ Արցախյան շարժման ակտիվ մասնակիցներից է։ Մարտական ուղին սկսել է Շահումյանից։ Վիրավորվել է Ջանհասանի մատույցներում, ապաքինվելուց հետո մասնակցել Ղայբալիշենի ու շրջակա տարածքների համար մղված մարտերին։ Զոհվել է 1992 թ. մարտի 29-ին Ղայբալիշենում։ Հետմահու պարգևատրվել է «Մարտական խաչ» երկրորդ աստիճանի շքանշանով և «Արիության համար» մեդալով։ Ամուսնացած էր, ունի երկու երեխա։ Հանգչում է Ստեփանակերտի քաղաքային գերեզմանատանը։


== Ծանոթագրություններ ==
Ալտենշտայն (դղյակ)

Ալտենշտայն (գերմ.՝ Altenstein), դղյակ Գերմանիայում, Զակսեն Մայնինգենի սարերի հարավարևմտյան ստորոտին, Թյուրինգենյան Անտառում, Այզենայի մոտակայքում գտնվող Բադ Լիբենշտայն քաղաքից ոչ հեռու։ Դա իշխան Մայնինգենի ամառանոցն էր, շրջապատված է զբոսայգով, որը մյուս այգիների նման ունի ստորգենտյա ելք՝ 500 ֆուտ երկարությամբ, որի միջով հոսում է մեծ և արագ հոսք ունեցող գետ։ Այգում թաղված է Սակսեն Մեյնինգեն Բերնարդ III դուքսը և նրա կին Շարլոտտան։
Գերմանացի առաքյալ Բոնիֆացիոսն ապրել և քարոզել է Ալտենշտայնում՝ 724 թվականին։ Մոտակայքում այն վայրն է, որտեղ 1521 թվականին Ֆրիդրիխ Մուդրին գերի էր պահում Լյուտերայինն, որին այնուհետև տեղափոխել է Վարտբուրգ։


== Արտաքին հղումներ ==
Förderverein Altenstein Glücksbrunn e.V.
Stiftung Thüringer Schlösser und Gärten - Schloss und Park Altenstein
Internetseite zum Schloss und Landschaftspark Altenstein mit Panoramen und Bildergalerie (Tipp: bei Problemen beim Seitenaufruf im Browser Javascript deaktivieren)
Ռիբրազվոդսկայա Սուխայա գետ

Ռիբրազվոդսկայա Սուխայա (ռուս.՝ Рыбразводская Сухая), գետ Ռուսաստանում, Կամչատկայի թերակղզում։ Գետի երկարությունը 25 կմ է։

Ջրային օբյեկտի, պետական ջրային գրանցման կոդը - 19070000112120000015875


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Քուրդիստանի տարածաշրջանային կառավարություն

Քուրդիստանի տարածաշրջանային կառավարություն (ՔՏԿ) (քրդ.՝ حکوومەتی هەرێمی کوردستان, Hikûmetî Herêmî Kurdistan; արաբ․՝ حكومة اقليم كردستان‎‎, Ḥukūmat ʾIqlīm Kurdistān), Հյուսիսային Իրաքի հիմնականում քրդաբնակ տարածաշրջանի, որն ավելի հայտնի է որպես Իրաքյան Քուրդիստան կամ Հարավային Քուրդիստան, կառավարման պաշտոնական մարմին։
Կաբինետը ընտրվում է մեծամասնություն ունեցող կուսակցության կամ ցուցակի կողմից, որոնք նաև ընտրում են ՔՏԿ վարչապետին։ Նախագահը ընտրվում է անմիջապես տարածաշրջանի ընտրողների կողմից և հանդիսանում է կառավարության և պետության ղեկավար, ով իր հերթին կատարողական լիազորություններ է տալիս նախարարների կաբինետին։ Ավանդականորեն վարչապետը օրենսդիր մարմնի ղեկավարն է հանդիսանում, միաժամանակ կիսելով որոշ կատարողական լիազորությունները նախագահի հետ։ Իրաքյան Քուրդիստանի նախագահը հանդիսանում է նաև Փեշմերգայի Զինված ուժերի գերագույն հրամանատարը։ Խորհրդարանը ընդունում է օրինագծերը ձայների մեծամասնությամբ, իսկ նախագահը վետոյի իրավունք ունի խորհրդարանի յուրաքանչյուր օրինագծի վերաբերյալ։


== Ծանոթագրություններ ==


== Արտաքին հղումներ ==
Քուրդիստանի տարածաշրջանային կառավարության պաշտոնական կայք
Kurdistan’s Politicized Society Confronts a Sultanistic System (Carnegie Paper)
(3708) 1974 FV1

(3708) 1974 FV1, աստերոիդ Յուպիտերի տրոյացիներից։ Հայտնաբերվել է 1974 թվականի մարտի 21-ին Չիլիի համալսարանի կողմից Սեռո Էլ Ռոբլեում։
Միջին հեռավորությունը Արեգակից կազմում է 5,211676 ա. մ., առավելագույնը մոտենում է 4,3798 ա. մ. հեռավորության վրա և հեռանում 6,0436 ա. մ.։ Արեգակի շուրջ մեկ ամբողջական պտույտ է կատարում 4345,75 երկրային օրվա ընթացքում, իր ուղեծրով շարժվելով միջինում 0,08284 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,37° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3708) 1974 FV1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Արխոնք

Արխոնք, Արքոտ, Արխունդ, գյուղ Արևմտյան Հայաստանում, Բիթլիսի վիլայեթում, Սասունի Խիանք գավառակում։
1909 թվականին ուներ 50 տուն հայ բնակիչ։ Զբաղվում էին երկրագործությամբ, անասնապահությամբ, այգեգործությամբ, մեղվաբուծությամբ։
Շրջակայքում կային աղահանքեր։
Արխոնքն ուներ Ս․ Թովմաս անունով եկեղեցի։
1895 թ.-ին բնակչության մի մասը կոտորվել է, իսկ 1915 թվականին, Մեծ եղեռնի ժամանակ ամբողջությամբ ավերվել է։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Թոմաս Առնոլդ

Թոմաս Առնոլդ, դոկտոր Թոմաս Առնոլդ (հունիսի 13, 1795(1795-06-13), Քաուս, Ուայթ կղզի, Հարավարևելյան Անգլիա, Անգլիա, Մեծ Բրիտանիայի թագավորություն - հունիսի 12, 1842(1842-06-12), Rugby, Ուորիքշիր, Անգլիա, Մեծ Բրիտանիայի և Իռլանդիայի միացյալ թագավորություն), անգլիացի մանկավարժ և անտիկ ժամանակաշրջանի մասնագետ ու կրթական համակարգի բարեփոխիչ։ Պոետի հայրը՝ Մեդյու Առնոլդը, Օլդոս Հաքսլիի նախապապն է։
Նրա ժառանգությունն ներառում է մի քանի հատոր բարոյախրատական քարոզչություն և «Հռոմի պատմությունը» (1838-1843)։
Համարվում է այժմյան նշանակությամբ սպորտ բառի «հայրը»։


== Կենսագրություն ==
Թոմաս Առնոլդը ծնվել է 1795 թվականի հունիսի 13-ին Մեծ Բրիտանիայի Քաուս քաղաքում։ Սովորել է վինչեսթերյան դպրոցում։
Օքսֆորդում սովորել է հնագույն պատմիչների և փիլիսոփաների մասին։
1819 թվականից ապրել է Լելգեմում, որտեղ սկսել է փիլիսոփա Ֆուկիդիդի բառարանի կազմումը, որը 1830-1835 թվականներին 3 հատորով հրատարակեց Օքսֆորդում։


=== Դպրոցի տնօրեն ===
1827 թվականի ավարտին Թոմասը դառնում է Ռեգբի քաղաքի Ռեգբի փակ դպրոցի տնօրենը։ Այդ ժամանակ դպրոցն ապրում էր բարդ ժամանակներ, երբ աշակերտները հիմնականում սովորում էին լատիներեն և հունարեն։ 1828 թվականին նա ձեռնադրվեց բողոքականների քահանա։
Նա ներմուծեց պատմության, երկրաչափության, ֆրանսերենի և գերմաներենի դասընթացներ։ Ջանում էր երեխաներին սովորեցնելու ինքնուրույն դատողություններ անել և քննադատել, բարոյականության մակարդակը բարձրացնել։
Թոմասն առանձնահատուկ աջակցություն էր ցուցաբերում Մեծ Բրիտանիայի դպրոցական համակարգի բարեփոխմանը։ Ռեգբիական դպրոցի մոդելն օրինակ և խթան դարձավ նմանատիպ դպրոցների համար։
Առնոլդն աջակցում էր արհեստագործական և կրթական միությունների հիմնմանը։


=== Տեղափոխություն Օքսֆորդ և վախճան ===
1841 թվականի դեկտեմբերին նա հրավիրվեց Օքսֆորդ, որտեղ հաջողությամբ դասախոսություններ կարդաց։
Առնոլդի հանկարծակի մահը վրա հասավ 1842 թվականի հունիսի 12-ին Ռագբի քաղաքում։ Նա այդպես էլ չկարողացավ ավարտել «Հռոմի պատմությունը» քառահատոր աշխատությունը։


== Աշխատություններ ==
«Հռոմի պատմությունը»


== Ծանոթագրություններ ==


== Գրականություն ==
Սթենլի «Առնոլդ Թոմասի կյանքը և գործունեությունը» (2-րդ հատոր, Լոնդոն, 1845 թվական, 9-րդ հրատարակություն, 1868 թվական)
Ցինցովա «Թոմաս Առնոլդ» (Շտետտին,1869 թվական)
Կոլեսնիկի (այլ կիրառումներ)

Կոլեսնիկի, կարող է վերաբերել՝


== Ուկրաինայի բնակավայրեր ==
Կոլեսնիկի - գյուղ, Ուկրաինայի Խարկովի մարզի Զմիյովի շրջանում
Կոլեսնիկի - գյուղ, Ուկրաինայի Պոլտավայի մարզի Կոբելյակի շրջանում
Կոլեսնիկի - գյուղ, Ուկրաինայի Սումիի մարզի Լիպովա Դոլինայի շրջանում


== Ռուսաստանի բնակավայրեր ==
Կոլեսնիկի - գյուղ Ռուսաստանի Սմոլենսկի մարզի Գագարինսկի շրջանի կազմում։
Կոլեսնիկի - գյուղ Ռուսաստանի Սմոլենսկի մարզի Գագարինսկի շրջանի կազմում։
Կոլեսնիկի - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Կոլեսնիկի - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Արա Բաբաջանյան

Արա (Արայիկ) Առնոյի Բաբաջանյան (դեկտեմբերի 15, 1953(1953-12-15), Երևան, Հայկական ԽՍՀ, ԽՍՀՄ), հայ դերասան, երգիչ։ ՌԴ Ակադեմիայի պաշտպանության, անվտանգության հարցերի ակադեմիկոս (2006)։
Կոմպոզիտոր Առնո Բաբաջանյանի որդին։


== Կենսագրություն ==
Արա Բաբաջանյանը ծնվել է 1953 թվականին կոմպոզիտոր Առնո Բաբաջանյանի և դաշնակահարուհի Թերեզա Բաբաջանյանի ընտանիքում։ Չորս տարեկան հասակում ընտանիքը տեղափոխվել է Մոսկվա։ Ավարտել է Մոսկվայի Թատերական արվեստի պետական ինստիտուտի երաժշտական թատրոնի դերասանի և ռեժիսուրայի ֆակուլտետները, այնուհետև եղել է Կոնստանտին Օրբելյանի ղեկավարած Հայաստանի էստրադային նվագախմբի մենակատար։ Աշխատել է «Հայհամերգ», «Ռուսհամերգ», «Մոսհամերգ» միավորումներում։ 1990 թվականից «Առնո Բաբաջանյանի հիշատակին» հիմնադրամի նախագահն է։


== Ֆիլմեր ==
«Անցիր շեմը», 1970
«Տաք ձյուն», 1972
«Հարսնացուն հյուսիսից», 1975
«Բաղդասարը բաժանվում է կնոջից», 1976
«Խոհարարները եկել են մրցույթի», 1977
«Ինչպես էին հեռանում կումիրները» (սերիալ 2005-2007)


== Մրցանակներ ==
Գերմանիայի հեռուստատեսային մրցույթի դափնեկիր, 1976
Քաղաքական երգի փառատոնի դափնեկիր, 1981
Պյոտր Առաջինի շքանշան


== Ծանոթագրություններ ==


== Արտաքին հղումներ ==
Արա Բաբաջանյանի մասին kino-teatr.ru կայքում
Արա Բաբաջանյանի մասին kinopoisk.ru կայքում
Передача "Рожденные в СССР" в гостях Араик Бабаджанян
Բյուրասպի լեռ

Բյուրասպի լեռ լեռ հայկական լեռնաշխարհում։ Հիշատակում է Գ․ Մագիստրոսը։


== Ծանոթագրություններ ==
Վաչելայ

Վաչելայ (ռուս.՝ Вачелай), գյուղ Ռուսաստանի Պենզայի մարզի Սոսնովոբորսկի շրջանի կազմում։
Բնակչությունը 2004 թվականին գրանցված տվյալներով կազմում էր 541 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վալենտինա Բերգամասկի

Վալենտինա Բերգամասկի (իտալերեն՝ Valentina Bergamaschi, հունվարի 22, 1997(1997-01-22), Վառեսե, Լոմբարդիա, Իտալիա), իտալացի ֆուտբոլիստուհի, «Միլանի» և Իտալիայի հավաքականի հարձակվող։ 2014 թվականի աշխարհի և Եվրոպայի մինչև 17 տարեկանների առաջնությունների բրոնզե մեդալակիր, Շվեյցարիայի 2017 թվականի չեմպիոն և գավաթակիր։


== Կարիերա ==


=== Ակումբներ ===
Վալենտինա Բերգամասկին ծնվել է 1997 թվականի հունվարի 22-ին, Վարեսում։ Ֆուտբոլ խաղալ սկսել է Կարավատե քաղաքի մանկական թիմում։ 2011/12 մրցաշրջանից առաջ պայմանագիր է կնքել «Ալտո Վերբանոյի» հետ, որը հանդես էր գալիս D սերիայում։ 2014 թվականի ամռանը Վալենտինան տեղափոխվել է Շվեյցարիայի առաջնության երկրորդ դիվիզիոնի «Ռապիդ» (Լուգանո)։ 2014/15 մրցաշրջանի արդյունքներով ակումբը հաղթել է առաջնությունում և դուրս եկել բարձրագույն դիվիզիոն։ Հաջորդ մրցաշրջանից առաջ կանանց թիմն առանձնացել է տղամարդկանց ակումբից և վերանվանվել «Լուգանո 1976»։
2018 թվականին Բերգամասկին տեղափոխվել է «Նոյնկիրխ»։ Թիմի կազմում 2016/17 մրցաշրջանում դարձել է Շվեյցարիայի գավաթակիր, նվաճել ոսկե մեդալներ և դարձել առաջնության լավագույն ռմբարկու։ 2017 թվականի հունիսին «Նոյնկիրխը» ֆինանսական խնդիրների պատճառով հրաժարվել է առաջնությունից։ Մեկ ամիս անց Վալենտինան տեղափոխվել է «Բրեշիա»։
2018 թվականի հուլիսին պայմանագիր է կնքել «Միլանի» հետ։


=== Հավաքական ===
2014 թվականին Վալենտինան Իտալիայի մինչև 17 տարեկանների հավաքականի կազմում դարձել է Եվրոպայի և աշխարհի առաջնության բրոնզե մեդալակիր։  2019 թվականի մայիսին նա ընդգրկվել է Իտալիայի հավաքականի հայտացուցակում՝ մասնակցելու Ֆրանսիայում կայանալիք աշխարհի առաջնությանը։


== Ձեռքբերումներ ==


=== Ակումբային ===
 Նոյնկիրխ

Շվեյցարիայի չեմպիոն - 2016/17
Շվեյցարիայի գավաթակիր - 2016/17 Բրեշիա

Իտալիայի սուպերգավաթակիր - 2017


== Ծանոթագրություններ ==


== Արտաքին հղումներ ==
Վալենտինա Բերգամասկիի Էջը soccerway.com կայքում(անգլ.)
Ապաչի շրջան

Ապաչի (անգլ.՝ Apache County), ԱՄՆ Արիզոնա նահանգի շրջաններից մեկը։ Ընդհանուր տարածությունը 29.054 կմ² է, բնակչության թվաքանակը՝ 71.518 (2010 թ. տվյալներով)։ Շրջկենտրոնն է Սեյնթ Ջոնս քաղաքը։ Կազմավորվել է 1879 թ.։


== Ծանոթագրություններ ==
Ջա կենդանաբանական արգելոց

Ջա կենդանաբանական արգելոց (անգլ.՝ Dja Faunal Reserve, ֆր.՝ Réserve de faune du Dja), արգելոց Կամերունում, ստեղծվել է 1950 թվականին։ Արգելոցի մեծ մասը գտնվում է Կամերունի արևելյան հատվածում և միայն հարավ-արևելյան եզրն է մտնում հարավային և կենտրոնական Կամերունի շրջաններում ։ 1981 թվականից արգելոցը ընդգրկվել է կենսոլորտի համաշխարհային արգելոցների ցանցում։ 1987 թվականին ընդգրկվել է ՅՈՒՆԵՍԿՕ-ի համաշխարհային ժառանգության ցանկում Ջա գետի ջրերը եզերում են արգելոցի հարավային, արևմտյան և հյուսիսային սահմանները՝ հանդիսանալով բնական սահման։ Արգելոցը զբաղեցնում է 5260 կմ2 ընդհանուր տարածք։


== Ֆլորա և Ֆաունա ==
Ջա կենդանաբանական արգելոցը Աֆրիկայի հասարակածային անտառի խոշոր զանգված է։ Այստեղ ապրում և աճում են հսկայական քանակությամբ կենսաբանական տեսակներ։  Ընդհանուր առմամբ արգելոցի տարածքում գրանցված են 1500-ից ավելի բուսատեսակներ, 107 տեսակի կաթնասուններ (որոնցից 5-ը գտնվում է անհետացման եզրին) և ավելի քան 320 թռչնատեսակներ։


== Ծանոթագրություններ ==


== Արտաքին հղումներ ==
Фаунистический резерват Джа (1987) на сайте UNESCO World Heritage Centre
Քրիս Նոթ

Քրիս Նոթ (անգլ.՝  Chris Noth, նոյեմբերի 13, 1954(1954-11-13), Մեդիսոն, ԱՄՆ), ամերիկացի դերասան է։ Առավել հայտնի է դարձել՝ խաղալով միստեր Բիգի դերը Սեքսը մեծ քաղաքում սերիալում։ Ինչպես նաև Հիլարի Դաֆֆի հետ խաղացել է Իդեալական տղամարդ ֆիլմում։ Դերասանն ունի էլզասյան ծագում։ Քրիսը սովորել է Յեյլի համալսարանում։


== Ծանոթագրություններ ==


== Հղում ==
Դերասանը imdb.com կայք էջում
Դեսանտային զինվորների հուշարձան (Մոսկվա)

Դեսանտային զինվորների հուշարձան (ռուս.՝ Памятник воинам-десантникам), հուշարձան Ռուսաստանի մայրաքաղաք Մոսկվայում, որը նվիրված է Ռուսաստանի շահերը պաշտպանելիս խաղաղ ժամանակ զոհված 76-րդ գվարդիական օդադեսանտային դիվիզիայի 104-րդ գվարդիական պարաշյուտադեսանտային գնդի վեցերորդ վաշտի զինվորներին։ Տեղադրվել է 2002 թվականին` Ռուսաստանի Դաշնության նախագահի հրամանագրով Զինված ուժերի կենտրոնական թանգարանի մուտքի առջևի հրապարակում։ Նախագծի հեղինակներն են քանդակագործ Միխայիլ Պերեյասլավեցը և ճարտարապետ Իգոր Վոզնեսենսկին։


== Պատմություն ==
Դեսանտայինները զոհվել են 2000 թվականին Արգունի կիրճում` զինյալների հետ անհավասար մարտում։ Ռուսական զորքերը շարունակում էին մարտնչել ընդամենը 90 հոգով, իսկ հակառակորդը, ըստ տարբեր գնահատումների, ուներ մեկուկեսից երկու հազար զինյալ։ Պսկովի օդադեսանտային դիվիզիայի մարտիկների սխրանքն ամեն տարի հիշվում է Ռուսաստանում։


== Նկարագրություն ==
Քանդակը պատրաստված է բրոնզից և պատկերում է ողջ հասակով երկու դեսանտայինի։ Նրանց միջև գտնվում է ստելա։ Այն պսակված է երկգլուխ արծվով, որի մագիլներում սուր և դափնեպսակ է։ Քանդակը գտնվում է գրանիտե պատվանդանի վրա։ Նրա հիմքում փորագրված են երկու հիշատակային արձանագրություններ. կենտրոնական մասում` «Դեսանտային զինվորներին», և արևելյան մասում` «Հուշանշան` նվիրված 76-րդ գվարդիական օդադեսանտային դիվիզիայի 104-րդ գվարդիական պարաշյուտադեսանտային գնդի 6-րդ վաշտի զինվորներին։ Տեղադրվել է 2002 թվականին` Ռուսաստանի Դաշնության նախագահի հրամանագրով»։
2017 թվականին հուշարձանը վերանորոգվել է` մաքրվել է կեղտից, վերացվել են մանր վնասվածքները, ծածկվել է պաշտպանիչ նյութով։


== Ծանոթագրություններ ==


== Գրականություն ==
Белюкин Д. А., Скоробогатова Т. П. Летопись ратной славы. — М.: Белый город, 2005. — 399 с.
Вострышев М. И. Москва: все культурные и исторические памятники. — М.: Алгоритм, Эксмо, 2009. — 512 с. — ISBN 978-5-699-31434-8
Доронина Л. Мастера русской скульптуры XVIII-XX веков. — М.: Белый город, 2008. — Т. 2. — 511 с. — ISBN 978-5-7793-1788-7
Шпак А. Г. Воздушно-десантные войска. — М.: Голос-Пресс, 2003. — 512 с.
Այվազ Աբրահամով

Այվազ Աբրահամով (ռուս. աղբյուրներում՝ Էյվաս կամ Իվազ Ավրամով ) (անհայտ - 1725, Գիլան, Իրան), XVIII դարի առաջին քառորդի հայ ազատագրական շարժումների գործիչ։


== Կենսագրություն ==
Եղել է Իսրայել Օրու և Մինաս Վարդապետի հանձնակատար-սուրհանդակների թվում, որոնք մեծ դժվարությամբ թափանցում էին Երևանի խանությունը, ինչպես նաև Հյուսիսային Կովկասի և Անդրկովկասի հայաբնակ վայրերը և հայերին հուսադրում Ռուսաստանից ակնկալվող օգնությամբ, նախապատրաստում զինված ելույթի։
1707 թվականին Աբրահամովը ցարական արքունիքի հատուկ հանձնարարությամբ ուղարկվել է Կովկաս, Իսրայել Օրու դեսպանության՝ Պարսկաստան կատարելիք ուղևորությունը կազմակերպելու և նրա կարիքները տեղում հոգալու համար։
1718 թվականին Ռուսաստան է տարել Եսայի Հասան-Ջալալյանի երկու նամակները, հասցեագրված Մինաս Վարդապետին և Պետրոս I, որտեղ խնդրվում էր արագացնել ռազմական օգնությունը հայերին։ Պետրոս I պարսկական արշավանքի ժամանակ (1722—1725) Աբրահամովը շամախեցի հայերից կազմած իր ջոկատով միացել է գնդապետ Ն. Մ. Շիպովի զորքերին, նրանց հետ մասնակցել Ռեշտի գրավմանը։ Այստեղ նրա ջոկատը միավորվել է Պետրոս դի Սարգիս Գիլանենցի և Ադազար դի Խաչիկ Ախիջանենցի ջոկատների հետ։ Զոհվել է 1725 թվականի վերջերին, Գիլանում։


== Գրականություն ==
«Ժամանակագրութիւն Պետրոս դի Սարգիս Գիլանէնցի», «Կռունկ Հայոց աշխարհին», Թիֆլիս, 1863, № 2-3
Эзов Г. А., Сношения Петра Великого с армянским народом, СПБ, 1898
Хачатрян А. Н, Армянские войско в XVIII в.. Из истории армяно-русского военного содружество. Е., 1968


== Տես նաև ==
Հայկական էսկադրոն


== Ծանոթագրություններ ==
Վահան Զատիկյան

Վահան Մյասնիկի Զատիկյան (հոկտեմբերի 22, 1956(1956-10-22), Ախալքալաք, Վրացական ԽՍՀ, ԽՍՀՄ - հոկտեմբերի 8, 1999(1999-10-08), Երևան, Հայաստան), հայ քաղաքական գործիչ, ըմբշամարտի մարզիչ։ ՀՀ վաստակավոր մարզիչ (1995)։ Ղարաբաղյան ազատագրական շարժման մասնակից։ «Մալաթիա» կամավորական ջոկատի հիմնադիր-հրամանատարը։


== Կենսագրություն ==
1982 թվականին ավարտել է Երևանի Ֆիզիկական կուլտուրայի հայկական պետական  ինստիտուտը։ 1973-1975 թվականներին ազատ ոճի ըմբշամարտի դպրոցում աշխատել է մարզիչ։ 1975-1977 թվականներին ծառայել է խորհրդային բանակում։ 1977-1979 թվականներին եղել է «Անուշ» ԱՄ-ի մարզիչը, 1979-1991 թվականներին՝ Երևանի պոլիգրաֆկոմբինատում բանվոր։
1990 թվականին եղել է Երևանի քաղաքային, 1991 թվականին՝ Շահումյանի շրջանային խորհուրդների պատգամավոր։ 1991 թվականին ընտրվել է Երևանի Շահումյանի շրջանի շրջխորհրդի գործկոմի նախագահ։ 1992-1997 թվականներին եղել է ազատ ոճի ըմբշամարտի Հայաստանի ֆեդերացիայի նախագահ։ 1996 թվականին ընտրվել է Երևանի Մալաթիա-Սեբաստիա համայնքի ղեկավար։
1995-1999 թվականներին եղել է ՀՀ ԱԺ պատգամավոր (թիվ 34 ընտրատարածք)։ Եղել է «Հանրապետություն» խմբակցության, ապա «Երկրապահ» պատգամավորական խմբի անդամ։

1999 թվականի մայիսի 30-ին ԱԺ պատգամավոր է ընտրվել թիվ 16 ընտրատարածքից։ ԱԺ պետական-իրավական հարցերի մշտական հանձնաժողովի անդամ։
1995 թվականից հիմնադրել և նախագահել է «Մալաթիա» բարեգործական ընկերությունը։ Հովանավորել է Երևանի Սուրբ Մարիամ եկեղեցու կառուցումը (1992–1997)։


== Մահ ==
Մահացել է 1999 թվականին, Երևանում։ Թաղված է Եռաբլուրում։


== Անդամակցություն ==
«Միասնություն» խմբակցության անդամ
ՀՀԿ խորհրդի անդամ
ԵԿՄ վարչության անդամ
«Ջավախք» հայրենակցական միության անդամ


== Հիշատակ ==
Երևանի Ֆիզիկական կուլտուրայի հայկական պետական ինստիտուտում սահմանվել է «Վահան Զատիկյան» կրթաթոշակ։
Վահան Զատիկյանի անունով են կոչվում Բերձորի, Երևանի N 90 և Լոմատուրցխի միջնակարգ դպրոցները։
Մալաթիա-Սեբաստիա համայնքում տեղադրված է Վահան Զատիկյանի կիսանդրին (քանդակագործ` Ռաֆիկ Սարգսյան)։


== Տես նաև ==
Վահան Զատիկյանի անվան այգի


== Ծանոթագրություններ ==
Հերբերտ Գասպարյան

Հերբերտ Հայկի Գասպարյան (մարտի 26, 1942(1942-03-26), Երևան, Հայկական ԽՍՀ, ԽՍՀՄ), հայ կինոռեժիսոր, ՀՀ մշակույթի վաստակավոր գործիչ (2013)։


== Կենսագրություն ==
1967-1972 թվականներին սովորել է Երևանի գեղարվեստա-թատերական ինստիտուտի ռեժիսորական ֆակուլտետը։ 1973 թվականին պաշտպանել է դիպլոմային աշխատանք՝ բեմադրելով Եժովի «Երբ սոխակներն են երգում» ներկայացումը Հոկտեմբերյանի ժողովրդական թատրոնում, Հեռուստաթատրոնում բեմադրել է Դյուրենմաթի «Վթարը»։ 1965-2005 թվականներին աշխատել է Հայաստանի հեռուստատեսության ստուդիայի գրական-դրամատիկական հաղորդումների գլխավոր խմբագրությունում։ 1965-1970 թվականներին եղել է ռեժիսորի օգնական, 1970-1973 թվականներին՝ ռեժիսորի ասիստենտ։ 1973-2005 թվականներին՝ բեմադրող ռեժիսոր, 1992-2005 թվականներին՝ Հեռուստաթատրոնի գլխավոր ռեժիսոր։ 1966 թվականից Թատերական գործիչների միության անդամ է։


=== Մանկավարժական գործունեություն ===
1974–1976 թվականներին Երևանի գեղարվեստա-թատերական ինստիտուտում աշխատել է որպես ռեժիսորական կուրսի ղեկավարի ասիստենտ,
1976-1978 թվականներին՝ հեռուստառեժիսուրա առարկայի դասախոս, 1996-2000 թվականներին դասավանդել է Խաչատուր Աբովյանի անվան մանկավարժական համալսարանի կինո-հեռուստատեսության ամբիոնի լրագրության ֆակուլտետում,2000 թվականից՝ հեռուստառեժիսուրական կուրսի ղեկավար, 2008 թվականից դասավանդում է նաև հեռուստառեժիսուրայի, օպերատորության և գեղարվեստական լուսանկարչության ֆակուլտետի բակալավրիատում և մագիստրատուրայում։ 2003-2012 թվականներին դասավանդել է Երևանի թատրոնի և կինոյի պետական ինստիտուտի կինոամբիոնում։
2006 թվականից ղեկավարում է Խաչատուր Աբովյանի անվան մանկավարժական համալսարանի ուսանողական թատրոն ստուդիան, որտեղ բեմադրել է հետևյալ ներկայացումները.

Ա. Ռոզով «Երջանկություն որոնելիս», 2007
Ժիրայր Անանյան «Տե՛ր, մի թող մեզ անտեր», 2008
Վիլյամ Սարոյան «Հե՛յ, ո՞վ կա», «Հայն ու հայը», «Հանճարը», «Հնաոճ կատակերգություն», 2009, նվիրված Վիլյամ Սարոյանի ծննդյան 100-ամյակին
Խաչատուր Աբովյան «Դեպի Արարատ» և «Ֆեոդորա կամ ոդիսական սեր», 2010 նվիրված Խաչատուր Աբովյանի ծննդյան 200 ամյակին
Ֆ.Դյուրրենմաթ «Ֆիզիկոսներ», 2011
Ժիրայր Անանյան «Կարուսել», 2011
Ջ.Պրիստլի «Սկանդալ, որ պատահեց միստր Քեթլի և միսիս Մունի հետ» (ընթացիկ)
Ռիչարդ Կալինոսկի «Հրեշը լուսնի վրա», 2015


== Բեմադրություններ ==
Ն.Դյուրրենմաթ «Վթար», 1973
Փրիստլի «Սկանդալ»- 1977, (2 մաս)
Ա. Վամպիլով «Բադի որսը», 1979, (2 մաս)
Հ. Մելքոնյան «46 թվականը», 1982, արժանացել է Քիշնևում կայացած համամիութենական փառատոնի գլխավոր մրցանակին
Վ. Իսրայելյան «7-րդ աշխարհամաս», 1983
Ֆրանց Վերֆել «Մուսա լեռան 40 օրը», 1985, 5 մաս
Վիլյամ Սարոյան «Խենթացած մի գնա», 1987, 2 մաս, ցուցադրվել է կենտրոնական հեռուստատեսությամբ, 1990
Ա. Քրիստի, «Էնդհաուսի առեղծվածը», 1989, 10 մաս
Գրիգոր Զոհրապ «Զաբուղոն» (Գիշերվան մարդը) 1990
Ա. Քերոբյան «Չկայացած երկխոսություն» նվիրված պրոֆեսոր Մարատ Մարինոսյանին, 1995
Գ. Խանջյան «Հեռուստատեսային ազատ շուկա», 1992
Բեռնարդ Շոու «Ինչպես նա խաբեց սիրուհու ամուսնուն», 1993, դիպլոմի գեղարվեստական ղեկավար
Ֆ. Արաբալ «Խնջույք», 1993
Անրի Թրուայա «Լավագույն հաճախորդը», 1994, դիպլոմի գեղարվեստական ղեկավար
«Ծիծաղի տուն» հաղորդաշար, շուրջ 300 հաղորդում, 1996-2005


== Պարգևներ և կոչումներ ==
ՀՀ մշակույթի վաստակավոր գործիչ (2013)։


== Ծանոթագրություններ ==
Ճանճ (համաստեղություն)

Ճանճ (լատ.՝ Musca, Mus), երկնքի հյուսիսային կիսագնդի համաստեղություն, որն ընկած է Ծիր Կաթինում Հարավային Խաչ համաստեղությունից հարավ։ Երկնքում զբաղեցնում է 138,4 քառակուսի աստիճան մակերես, պարունակում է անզեն աչքով տեսանելի 60 աստղ։


== Ուսումնասիրությունը ==
Ռուսաստանի տարածքից տեսանելի չէ։ Ամբողջական տեսանելիությունն ավելի հարավ է 15°, ուսումնասիրման լավագույն ժամանակը մարտ-ապրիլ ամիսներն են (Էկվադորի մերձակայքում)։


== Պատմություն ==
Նոր համաստեղություն։ Հայտնաբերվել է Պետեր Պլանցիուսի կողմից 1598 թվականին, բայց ավանդաբար վերագրվում է Յոհան Բայերին (1603)։ Ի սկզբանե կոչվում էր «Մեղու»՝ Apis, բայց Դրախտային Թռչունի (լատ.՝ Apus) հետ հնարավոր նմանությունների պատճառով վերանվանվեց Հարավային ճանճի, ի տարբերություն այդ ժամանակ գոյություն ունեցով Հյուսիսային ճանճի։ Սակայն երբ Հյուսիսային ճանճը դադարեց կիրառվել համաստեղությունը վերանվանվեց Ճանճ։


=== Կապը Քամելեոնի հետ ===
Յուդոկուս Հոնդիուսի գլոբուսում (լատ.՝ Jodocus Hondius) Քամելեոնը պատկերված է այնպես, կարծեց ցանկանում է լեզվով հասնել ճանճին։
Այժմ այն միակ համաստեղությունն է, որն անվանակոչվել է մրջյունի անունով։


== Արտաքին հղումներ ==
WIKISKY.ORG: Ճանճ
Աստղաառասպել։ Ճանճ Archived 2010-01-23 at the Wayback Machine.
Չելա

Չելա (վրաց.՝ ჭელა), գյուղ Վրաստանում։ Գտնվում է Սամցխե-Ջավախք մարզի Ադիգենի մունիցիպալիտետում։


== Դիրք ==
Գյուղը գտնվում է ծովի մակարդակից 1280 մետր բարձրության վրա։ Շրջկենտրոն Ադիգենից հեռու է 7 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 177 մարդ։


== Ծանոթագրություններ ==